زندگی
 زندگی تو اچ من گلہ ئے
 منارا گلہانی گْرنچے گوں پہ تو
 مناپکیں زمانگءَ منارا هال سرکت انت تئی
 تو گشتہ راه گوزی مساپراں
 کہ اے سکیں بدزبانیں مردمے
 همراهداریءِ وڑا نہ انت
 پیسرءِ وڑا نہ اِنت
 تئی زنگ ءُ گلہ رستگاں منا
 بیت مدتے من نشتہ پہ تو جیڑتہ
 تہرتہریں هیلہ سازتہ
 تو سرپدئے کہ
اے خمارجاهءَ
 چینچو بر من رپتگاں پہ تو
 تو سہی نئے
 اے نیلیں زِر تئی هاترا من رد کتہ
 زندگی تئی گلہانءَ شهد مان پہ من
 زندگی منا تو دوست بئے کمان میانیں کاڑےءِ وڑا
 زندگی من پہ تو چونیں مردمے بباں تو وش بئے
 زندگی بگش ترا چے دوست بیت؟
 کوه ،گیابیں مچکدگ، نیلیں زر،
 زمین یا بے نشانیں آزمان؟
 زندگی بہ بوج گْرنچءِ گلہاں
 شنگ بکن چو لئیبوءَ
 زهگے ءِ وڑا
 من چناں ءُ نزّ ئَے کاراں ہردمان
 بہ بئے تو شادمان
 زندگی تو اچ من گلہ ئے